དབྱིངས་སུ་བསྐྱོད།
བདེར་གཤེགས་ལྷ་ལྔའི་དཀྱིལ་འཁོར་ལྷ་ཚོགས་རྣམས། འགྲོ་བའི་དོན་གྲུབ་མཁའ་
ལ་གཤེགས་སོ་འཚལ། གཏན་དུ་བསྐྱོད་ཅིང་གཤེགས་པ་མ་ལགས་ཏེ། སླར་ཡང་
འགྲོ་བའི་དོན་ལ་ཐུགས་རྗེས་དགོངས། ཞེས་བརྗོད་ཅིང་སོ་སོ་རུ་བསྐྱོད་དོ། །མི་
དམིགས་པའི་རྒྱས་བཏབ་པའོ། །ད་ནི་གཞི་བརྟན་པའི་བཀྲ་ཤིས་གསོལ་ཏེ། ཚིགས་
སུ་བཅད་དེ་གསུངས་པ། ཡངས་ཤིང་རྒྱ་ཆེ་ནམ་མཁའི་ངང་ཚུལ་ཅན། གཟི་བརྗིད་
དཔལ་འབར་ངོ་མཚར་ཕུན་སུམ་ཚོགས། ལྷ་མིའི་མཆོད་འོས་བསྟོད་འོས་ཕྱག་བྱར་
འོས། བདེར་གཤེགས་སྐུ་གདུང་བཀྲ་ཤིས་གང་ལགས་པ། དིང་འདིར་གསལ་ཞིང་
བཀྲ་ཤིས་བདེ་ལེགས་ཤོག །བོན་ཉིད་དབྱིངས་ལ་ཚད་མེད་ལྷུན་ལ་རྫོགས། ཡེ་ཤེས་
ལྔ་ལྡན་དུག་ལྔ་ཟིལ་གྱིས་གནོན།། དུས་རྣམས་ཀུན་དུ་ཡང་དག་བདེ་བར་གཤེགས།
ལྷ་ལྔའི་གཙོ་འཁོར་བཀྲ་ཤིས་ཀུན་འབྱུང་བ། དིང་འདིར་གསལ་ཞིང་བཀྲ་ཤིས་བདེ་
ལེགས་ཤོག །བསྐལ་སྟོང་སངས་རྒྱས་འགྲོ་བ་འདྲེན་པའི་དཔལ། གྲངས་མེད་ཚོགས་
བསགས་གྲངས་མེད་སྒྲིབ་པ་སྦྱངས། བསྐལ་བཟང་ཡེ་གཤེན་སེམས་དཔའི་ཚོགས་
དང་བཅས། འགྲོ་འདུལ་ཐར་ལམ་བཀྲ་ཤིས་ཀུན་འབྱུང་བ། དིང་འདིར་གསལ་ཞིང་
བཀྲ་ཤིས་བདེ་ལེགས་ཤོག །རྒྱལ་བའི་ཞིང་དུ་སངས་རྒྱས་བསྟན་པ་སྐྱོང་། འཇིག་
རྟེན་མགོན་པོས་བཀྲ་ཤིས་བདེ་ལེགས་སྟེར། བསོད་ནམས་ལོངས་སྤྱོད་དཔལ་འབྱོར་
295

གསུང་རབ་སྒོ་མཛོད་རིན་པོ་ཆེའི་གླེགས་བམ། 15
ཕུན་སུམ་ཚོགས། ཕྱོགས་དུས་གནས་སྐབས་བཀྲ་ཤིས་ཀུན་འབྱུང་བ། དིང་འདིར་
གསལ་ཞིང་བཀྲ་ཤིས་བདེ་ལེགས་ཤོག །ཅེས་འབྲུ་དང་མེ་ཏོག་གཏོར་ཞིང་། གཞི་
བརྟན་པའི་བཀྲ་ཤིས་གསོལ་ཏོ། །དེ་ནས་ཡང་སྟོན་པས་བཀའ་སྩལ་པ། གཤེན་རབ་
གཡུང་དྲུང་སེམས་དཔའ་ཆེན་པོ་ཚངས་པ་གཙུག་ཕུད་དང་། གང་ཞིག་རིགས་ཀྱི་བུ་
དང་། རིགས་ཀྱི་བུ་མོ་དག །དགེ་བསྙེན་ཐེག་པའི་བོན་སྡེ་འདི་ལ་མོས་ཤིང་སྤྱད་པས་
ན། དཔེར་ན་འཇིག་རྟེན་གྱི་ཁམས་འདི་རིན་པོ་ཆེ་སྣ་བདུན་གྱིས་རབ་ཏུ་གང་བར་
བྱས་ཤིང་སྦྱིན་པ་གཏོང་ན། དེ་ནི་ཟད་ཅིང་སྟོར་བའི་རྒྱུ་ཡིན་ལ། བདེ་བར་གཤེགས་
པའི་སྐུ་གདུང་མཆོད་རྟེན་གཅིག་བཞེངས་ནས། མངའ་དབུལ་དང་ཞལ་བསྲོ་བྱས་
པས། དེའི་བསོད་ནམས་ནི་བསྐལ་པ་སྟོང་ཕྲག་དུ་མའི་དུས་སུ་ཡང་། ཟད་པར་མི་
འགྱུར་ཞིང་སྟོར་བར་མི་འགྱུར་རོ།། །དེས་ན་དེའི་ཡོན་ཏན་ནི། བགྲང་བར་མི་ནུས་
ཤིང་དཔགས་པས་མི་དཔོག་གོ །དེའི་ཕྱིར་ན་གཤེན་གྱི་དགེ་སྤྱོད་ཟབ་མོ་འདི་དག་ལ།
མོས་པར་བྱའོ། །བསླབ་པར་བྱའོ། །སྤྱོད་པར་བྱའོ། །ཚུལ་བཞིན་དུ་ཡིད་ལ་བྱའོ། །
དགེ་བའི་རྩ་བ་རྒྱ་ཆེར་སྤེལ་བར་བྱའོ། །བསོད་ནམས་ཀྱི་རྒྱུ་ཡོངས་སུ་འཕེལ་བ་མི་
ཆད་པར་བྱའོ། །བདག་གིས་ཀྱང་དགེ་བའི་རྩ་བ་འདི་དག་ལ་ཡོངས་སུ་སྤྱད་པར་བྱའོ།
གཞན་ཡང་དགེ་བའི་རྩ་བ་འདི་དག་ལ་ཡོངས་སུ་བསྐུལ་བར་བྱའོ། །གང་དག་དགེ་
བའི་རྩ་བ་འདི་དག་ལ་ཡོངས་སུ་སྤྱད་པ་ལ་རྗེས་སུ་ཡི་རང་འབུལ་བར་བྱའོ། །དེས་
ན་སེམས་ཅན་རྣམས་ཐར་པ་རིན་པོ་ཆེའི་རྒྱུན་དུ་ཞུགས་ཏེ། བླ་ན་མེད་པ་ཡང་དག་
པར་རྫོགས་པའི་སངས་རྒྱས་ཐོབ་པར་འགྱུར་རོ། །དེས་ན་ཚངས་པ་གཙུག་ཕུད། འདི་
ནི་ཡིད་ལ་དམ་པར་ཟུངས་ཤིག །ཤིན་ཏུ་དམར་བར་ཆོངས་ཤིག །གཞན་ལ་ཡང་
དག་པར་སྟོན་ཞིག །ཅེས་བཀའ་སྩལ་ཏོ། །
༧ དེ་ནས་ཡང་སྟོན་པས། དགེ་བསྙེན་ཐེག་པའི་བོན་སྒོ་ལས། གཤེན་གྱི་དགེ་སྤྱོད་
296

མདོ་སྡེ།
དགེ་བསྙེན་ཐེག་པའི་མདོ།
རྣམ་པར་དག་པ། མཆོད་གཏོར་གྱི་ཆོ་ག་བསྟན་ཏེ། ཚངས་པ་གཙུག་ཕུད་ལ་བཀའ་
སྩལ་པ། གཤེན་རབ་གཡུང་དྲུང་སེམས་དཔའ་སེམས་དཔའ་ཆེན་པོ་ཚངས་པ་གཙུག་
ཕུད། གང་ཞིག་རིགས་ཀྱི་བུ་དང་རིགས་ཀྱི་བུ་མོ་དག །གཤེན་རབ་གཡུང་དྲུང་
སེམས་དཔའ་རྣམས། དགེ་བསྙེན་ཐེག་པའི་བོན་སྒོ་ལ་ཞུགས་ནས། བླ་ན་མེད་པ་
ཡང་དག་པར་རྫོགས་པའི་འབྲས་བུ་བསྒྲུབ་པར་བྱེད་པ་ལ། གཤེན་གྱི་དགེ་སྤྱོད་རྣམ་
པར་དག་པ་ལ་བསླབ་པར་བྱའོ། །གཤེན་གྱི་དགེ་སྤྱོད་རྣམ་པར་དག་པ་ལ་བརྩོན་
པར་བྱའོ། །གཤེན་གྱི་དགེ་སྤྱོད་རྣམ་པར་དག་པ་ལ་སྤྱོད་པར་བྱའོ། །ཞེས་བཀའ་
སྩལ་པས། དེ་ལའང་ཚངས་པ་གཙུག་ཕུད་ཀྱིས་གསོལ་པ། སྟོན་པ་ལགས་གང་
ཞིག་རིགས་ཀྱི་བུ་དང་རིགས་ཀྱི་བུ་མོ་དག །གཤེན་གྱི་དགེ་སྤྱོད་རྣམ་པར་དག་པ་ལ།
བསླབ་ཅིང་བརྩོན་པར་སྤྱོད་ན། དགེ་བའི་རྩ་བ་ཅི་ལྟ་བུ་ཞིག་ལ་སྤྱོད་པ་ལགས། ཞེས་
གསོལ་ཏོ། །དེ་ལ་སྟོན་པས་བཀའ་སྩལ་པ། གཤེན་རབ་གཡུང་དྲུང་སེམས་དཔའ་
སེམས་དཔའ་ཆེན་པོ། ཚངས་པ་གཙུག་ཕུད་དེ་ནི་འདི་ལྟ་སྟེ། གང་ཞིག་རིགས་ཀྱི་
བུ་དང་རིགས་ཀྱི་བུ་མོ་དག །གཡུང་དྲུང་སེམས་དཔའི་སྤྱོད་པ་ཟབ་མོ་ལ་སྤྱོད་ན།
གཤེན་གྱི་དགེ་སྤྱོད་རྣམ་པར་དག་པ་མཆོད་གཏོར་ཟབ་མོ་འདི་ལ་བརྩོན་པར་བྱའོ། །
དེ་གང་ཞེ་ན། འདི་ལ་དོན་རྣམ་པ་གསུམ་གྱིས་བསྟན་ཏེ། སྔོན་དུ་འགྲོ་བ་ཡོ་བྱད་ཀྱི་
རྫས་བསགས་པ་དང་། གཞུང་དུ་བྱ་བ་མཆོད་པའི་གོ་རིམ་དང༌། རྗེས་སུ་བྱ་བ་མི་
དམིགས་པའི་རྒྱས་གདབ་པའོ། །
༧ དེ་ལ་ཐོག་མར་སྔོན་དུ་འགྲོ་བའི་རྫས་ལ། གཙང་མའི་ཆབ་ལྔ་དང༌། འབྲུ་རྣམ་
པ་ལྔ་དང་། སྨན་རྣམ་པ་ལྔ་དང་། སྤོས་རྣམ་པ་ལྔ་དང༌། མེ་ཏོག་རྣམ་པ་ལྔ་དང་།
རིན་པོ་ཆེ་སྣ་ལྔ་དང་། གཙང་མའི་རྫས་རྣམས་བསག་སྟེ། དེ་ལ་གཙང་མའི་ཆབ་ལྔ་
ནི། ཀུན་ཚིམ་དམིགས་སུ་མེད་པ་ཆུ་ཞེས་བྱ་བ། ཟིལ་དང་རླན་ལས་བབས་པའི་ཆུ་
297

གསུང་རབ་སྒོ་མཛོད་རིན་པོ་ཆེའི་གླེགས་བམ། 15
དང་། དང་ར་དུན་གུ་ཧྲུན་གྱི་ཆུ་ཞེས་བྱ་བ། རྒྱ་མཚོ་ཆེན་པོའི་རྦ་ལ་བཅུས་པའི་ཆུ་
དང་། ཏིང་ཤོ་གལ་ཆེན་གསོས་ཀྱི་ཆུ་ཞེས་བྱ་བ། ཆུ་བོ་ཆེན་པོའི་གཞུང་ནས་བཅུས་
པའི་ཆུ་དང་། མ་དྲོས་ལུ་མ་འབྲི་མིག་གི་ཆུ་ཞེས་བྱ་བ། དབང་ཆེན་སའི་མིག་ནས་
བབས་པའི་ཆུ་དང་། ཐ་ལེ་གཙང་མ་གངས་ཀྱི་ཆུ་ཞེས་བྱ་བ། གཡའ་རི་གངས་བྲག་
དང་ནགས་ཚལ་མཐོན་པོའི་ཁ་ནས་བབས་པའི་ཆུ་དང་ལྔའོ། །དེ་མ་ཡིན་པ། ན་
ལྗང་གི་འཁྱིལ་ཆུ་དང་། གྲོང་བརྡལ་གྱི་གསེབ་དང་། འབུ་སྲིན་གྱི་གླིང་དང་། རང་
བཞིན་གྱིས་རྡོལ་བ་རྣམས་ནི། སྨ་སྨེ་དང་ཉམས་དང་དམན་པའི་ཆུ་ཞེས་བྱ་བ་ཡིན་
ཏེ། མཆོད་པའི་རྫས་སུ་མི་རུང་བའོ། །འབྲུ་རྣམ་པ་ལྔ་ནི། ནས་དང་འབྲས་དང་། གྲོ་
དང་། ཏིལ་དཀར་དང་། འབྲུ་དྲི་དང་ལྡན་པ་གྷ་དྲི་སི་དང་ལྔའོ། །སྨན་རྣམ་པ་ལྔ་ནི།
རྣམ་པར་རྒྱལ་བ་དང་། ལི་ཤི་དང་། སུག་སྨེལ་དང་། ཛ་ཏི་དང་། ག་བུར་དང་ལྔའོ།
སྤོས་རྣམ་པ་ལྔ་ནི། ཙན་དན་དང་། ཨ་ཀ་རུ་དང་། རྒྱ་སྤོས་དང་། སྤང་སྤོས་དང་།
བྲག་སྤོས་དང་ལྔའོ། །མེ་ཏོག་རྣམ་པ་ལྔ་ནི། ཙམ་པ་ཀ་དང་། ནེ་ར་སེར་པོ་དང་།
ཧ་ལོ་ལྗང་གུ་དང་། བྷུད་དྷ་དམར་པོ་དང་། མནྡ་ར་བ་དང་ལྔའོ། །རིན་པོ་ཆེ་སྣ་ལྔ་
ནི། མར་ཞི་དང་། ཏིང་ཞི་དང་། ཚོ་རོ་དང་། མན་ཤེལ་དང་། བྱུ་རུ་དང་ལྔའོ། །
གཞན་ཡང་དཀར་གསུམ་དང༌། མངར་གསུམ་དང༌། རྩི་ཏོག་དང་། ཤིང་ཏོག་
སོགས། གདུག་པའི་ཚེར་མ་ཅན་རྣམས་ཀྱི་འབྲུ་སྨན་དང་མེ་ཏོག་མ་གཏོགས་པས་དྲི་
ཞིམ་པ་དང་། ཡིད་དུ་འོང་བའི་རྫས་རྣམས་དང་། བ་དཀར་དང་། ར་དཀར་གྱི་འོ་
མ་ལ་སོགས་པ་བསག་གོ །དེ་རྣམས་ཀྱང་ཤིན་ཏུ་གཙང་ཞིང་ཡིད་དུ་འོང་བ། རྣམ་
པར་དག་པ། དྲི་མ་མེད་པ། མ་སྨེ་བ། མ་ཉམས་པ། མ་འབགས་པ། མ་རུལ་བ།
ངད་པ་དང་ལྡན་པ། དྲི་སྙོམས་པ། ལྟ་ན་སྡུག་པ། རོ་མཆོག་དང་ལྡན་པ། ཚོར་བ་
བྲོད་པ། ཡིད་ག་བདེ་བ། དང་ག་སྤྲོ་བ། ཐུགས་དམ་དགྱེས་པ། དེ་ལྟ་བུའི་ཡོ་བྱད་
298

མདོ་སྡེ།
༼ག༽
དགེ་བསྙེན་ཐེག་པའི་མདོ།
ཕུན་སུམ་ཚོགས་པ་རུ་བསགས་སོ། །དེ་ནི་སྔོན་དུ་འགྲོ་བ་རྫས་བསགས་པའི་རིམ་པ་
བསྟན་པའོ། །
༧ ད་གཉིས་པ་གཞུང་དུ་བྱ་བ་མཆོད་པའི་གོ་རིམ་ལ་ལྔ་སྟེ། མཆོད་པ་བཤམས་
དར་བྱ་བ་དང་། མཆོད་སྦྱིན་ལ་བགེགས་བསལ་བ་དང་། དག་ཅིང་གཙང་མའི་ཚན་
གྱིས་བསང་བ་དང་། དམིགས་པའི་ཏིང་ངེ་འཛིན་བསྒོམ་པ་དང་། མི་དམིགས་པའི་
མཆོད་སྦྱིན་བསྔོ་བ་དང་ལྔའོ། །དེ་ལ་ཐོག་མར་བཤམ་དར་བྱ་བ་ནི། བདག་གི་མདུན་
དུ། རིན་པོ་ཆེ་སྣ་ལྔའི་ཁྲིའམ། སྤོས་ཤིང་གཙང་མའི་ཁྲི་ལ། མཆོད་གཏོར་ཆ་དགུ་རུ་
བཤམས་སྟེ། དེ་ཡང་རིན་པོ་ཆེའི་སྣོད་གཙང་མ་དགུ་རུ། གཙང་མའི་ཆབ་ལྔ་ལ། བ་
དཀར་དང་ར་དཀར་གྱི་འོ་མས་ཕྲད་བསྩལ་བ་བལྟམས་པའི་ནང་དུ། འབྲུ་སྨན་དང་།
མེ་ཏོག་དང་། སྤོས་སྣ་དང་། དཀར་གསུམ་དང་། མངར་གསུམ་དང་། རིན་པོ་ཆེ་
སྩལ་ལ། དག་ཅིང་གཙང་མར་བཤམ་མོ། །
དེ་ནས་གཉིས་པ་མཆོད་སྦྱིན་གྱི་བགེགས་བསལ་བ་ལ། རྔ་གཤང་གི་སྒྲ་གཏོང་
ཞིང་ཚིགས་སུ་བཅད་དེ་བརྗོད་པ། ན་མོ་བདག་དང་མཐའ་ཡས་སེམས་ཅན་ཐམས་
ཅད་ཀྱིས། སྒྲིབ་གཉིས་བྱང་ཞིང་ཚོགས་གཉིས་བསག་པས་དོན་ཆེད་དུ། གཡུང་དྲུང་
སེམས་དཔའི་སྤྱོད་པ་ཟབ་མོ་ལ་འཇུག་ཅིང་། གཤེན་གྱི་མཆོད་སྦྱིན་རྒྱ་ཆེན་འབུལ་
བའི་གནས་འདི་རུ། བགེགས་ཆེན་བསམ་པ་ངན་གཏོང་ཞིང་། བར་དུ་གཅོད་པའི་
གདོན་རྣམས་དང་། གནོད་པར་བྱེད་པའི་བགེགས་རྣམས་ཀུན། བགེགས་ཀྱི་སྦྱོར་བ་
རྒྱུན་ཆོད་ལ། རང་རང་གནས་སུ་བདེ་བར་དེངས། གལ་ཏེ་མི་འགྲོ་འདུག་གྱུར་ན།
ཨཱོྃ་བདག་གི་ཏིང་འཛིན་སྟོབས་དང་ནི། དེ་བཞིན་ཉིད་ཀྱི་སྟོབས་ཀྱིས་ནི། ཡུངས་ཀར་
རྒྱལ་པོ་འདི་དག་ཀྱང་། ཁྲོ་བོའི་མཆོག་སྟེ་བགེགས་ལ་དཔའ། གསེར་གྱི་མདོག་སྟེ་
སྔགས་ཀྱི་མདའ། འདི་དག་སྔགས་ཀྱིས་བྲིམས་པ་ཡིས། གལ་ཏེ་གནོད་པའི་བགེགས་
299

གསུང་རབ་སྒོ་མཛོད་རིན་པོ་ཆེའི་གླེགས་བམ། 15
ཡོད་ན། གེགས་རྣམས་ཞི་ཞིང་བརླག་པར་བྱའོ། །ཉེ་ལོ་ཡོ་རུ་རུ་རུ་རུ། སྤུ་རུ་སྤུ་རུ།
ཛཱ་ལ་ཛཱ་ལ་ཏི་སྟ་ཡ་མན་ཐོར་ཙེ་པྲ་མོ་ཧ། ཞེས་བར་དུ་གཅོད་པའི་བགེགས་བསྐྲད་
པར་བྱའོ། །
གསུམ་པ་དག་ཅིང་གཙང་མར་བྱ་བ་ནི། ཚིགས་སུ་བཅད་དེ་བརྗོད་པ། ཨོཾ་དིང་
གི་གཙང་མའི་གནས་འདི་རུ། སྐྱོན་གྱི་གངས་རིའི་རྩེ་བཅོམ་ནས། སྐྱོན་རྣམས་ཐམས་
ཅད་ཡོན་ཏན་ཏེ། དག་ཅིང་གཙང་མར་བཤམས་པ་ཡི། བག་ཆགས་སྒྲིབ་སེལ་ཚན་
ཆབ་འདིས། མཆོད་རྫས་རྣམས་ལ་ཁྲུས་གསོལ་བས། མི་གཙང་དྲི་མ་དག་གྱུར་
ཅིག །ཨོཾ་ཤུད་དྷོ་གུ་ཤུད་དྷོ་ས་ལེ་སང་ངེ་ཡེ་སྭཧཱ། ཞེས་གཙང་ཞིང་དག་པར་བསམ་
མོ། །ད་བཞི་པ་མི་དམིགས་པའི་ཏིང་ངེ་འཛིན་བསྒོམ་པ་ནི། ཐོག་མར་མཁྱེན་པར་
གསོལ་ཞིང་སེམས་བསྐྱེད་པ་དང་། སྐྱབས་སུ་འགྲོ་བར་བྱ་སྟེ། བདག་ཉིད་ཆ་ལུགས་
ལྔ་ལྡན་གྱི་ཕྱག་རྒྱ་བཅའ་སྟེ། མདུན་གྱི་ནམ་མཁའ་ལ་བདེ་བར་གཤེགས་པ་དབྱིངས་
ཀྱི་ལྷ་ལྔ་གཙོ་འཁོར་དང་བཅས་པ་གསལ་གདབ་ཅིང༌། དད་པ་དང་མོས་པའི་སྒོ་
ནས་ཚིགས་སུ་བཅད་དེ་བརྗོད་པ། བོན་ཉིད་མི་འགྱུར་གཡུང་དྲུང་དབྱིངས་དཀྱིལ་ན།
དབྱིངས་ཀྱི་ལྷ་ལྔ་གཙོ་འཁོར་བཅས། ཁྱེད་ནི་ཐུགས་རྗེའི་ངང་ཚུལ་ཅན། བདག་ཅག་
སེམས་ཅན་མ་རིག་པ། གཉིས་སུ་མེད་པའི་དམ་ཚིག་ཅན། བདག་གི་ཏིང་འཛིན་
སྟོབས་དང་ནི། དེ་བཞིན་ཉིད་ཀྱི་སྟོབས་ཀྱིས་ནི། ཡིད་ཀྱིས་དམིགས་པའི་གནས་འདི་
རུ། འཁོར་བཅས་མ་ལུས་གཤེགས་སུ་གསོལ། ཁྱེད་ནི་ཡེ་ཤེས་སྤྱན་ཅན་ཏེ། མགོན་
དུ་གྱུར་ལ་ཕྱག་འཚལ་ལོ། །ཐམས་ཅད་ཐུགས་རྗེའི་བདག་ཉིད་ཅན། བདག་ཅག་
སེམས་ཅན་མ་རིག་པ། ཁྱེད་ཀྱི་ཐུགས་རྗེས་གཟུངས་དུ་གསོལ། ཐོག་མའི་དུས་མཐའ་
མེད་པ་ནས། ད་ལྟའི་དུས་འདི་ཕན་ཆད་དུ། སྡིག་པ་མི་དགེ་ཅི་བགྱིས་པ། མི་དགེའི་
ལས་རྣམས་སོ་སོར་བཤགས། དགེ་བ་ཀུན་གྱི་རྗེས་སུ་འབྲང་། བག་ཆགས་སྒྲིབ་པ་
300

མདོ་སྡེ།
དགེ་བསྙེན་ཐེག་པའི་མདོ།
བྱང་གྱུར་ཅིག །བདག་དང་མཐའ་ཡས་སེམས་ཅན་གྱིས། དུས་འདི་བཟུང་ནས་ཅི་
སྲིད་དུ། ནམ་ཞིག་འཁོར་བ་མ་སྟོང་བར། སངས་རྒྱས་སེམས་དཔའི་རྗེས་འབྲང་
ནས། བྱང་ཆུབ་སེམས་མཆོག་བསྐྱེད་པར་བགྱི། བདག་དང་མཐའ་ཡས་སེམས་ཅན་
རྣམས། ལུས་ངག་ཡིད་གསུམ་གུས་པ་ཡིས། དབྱིངས་ཀྱི་ལྷ་ལྔ་གཙོ་འཁོར་ལ། ཕྱག་
འཚལ་དང་བས་སྐྱབས་སུ་མཆི། སྐྱབས་དང་སྐྱོབ་པ་བླ་ན་མེད། སྐྱབས་མགོན་དུས་
གསུམ་བདེ་བར་གཤེགས། མཁྱེན་དང་བརྩེ་བའི་ཐུགས་རྗེ་ཡིས། གཏང་འབྲལ་མེད་
པར་བཟུང་དུ་གསོལ། ཅེས་བརྗོད་ཅིང་སྐྱབས་སུ་སོང་བས། བདག་དང་མཐའ་ཡས་
སེམས་ཅན་ཐམས་ཅད། བདེ་བར་གཤེགས་པའི་སྐྱབས་འོག་ཏུ་ཚུད་པར་བསམ་མོ། །
ད་གཉིས་པ་ཏིང་འཛིན་རྣམ་གསུམ་རིམ་པར་བསྒོམ་སྟེ། ཐོག་མར་དེ་བཞིན་ཉིད་
ཀྱི་ཏིང་ངེ་འཛིན་ཞེས་བྱ་བ། སེམས་མ་བཅོས་པའི་ངང་ལ་བཞག་པར་བྱའོ། །གཉིས་
པ་ཀུན་དུ་སྣང་གི་ཏིང་ངེ་འཛིན་ཞེས་བྱ་བ། འདི་ལྟར་ནམ་མཁས་ཁྱབ་ཚད་ཀྱི་སེམས་
ཅན་ཐམས་ཅད་ལ། ། ཚད་མེད་པ་བཞི་དང་ལྡན་པར་བྱ། གསུམ་པ་རྒྱུའི་ཏིང་ངེ་
འཛིན་ལ། ཕྱག་རྒྱ་ཡི་གེ་ཨ་ལྟར་དུ་བཅའ་ལ། ངག་ཏུ། ཨཱ་མུ་ཡེ་ཨ་དཀར་ཨ་ནི་ཨཱ།
ཞེས་པས། བདག་གི་ཐུགས་ལ་ཡི་གེ་ཨ་དཀར་པོ་ཞིག་ལས། འོད་ཟེར་ཕར་འཕྲོས་
སེམས་ཅན་གྱི་སྒྲིབ་པ་སྦྱོང་། སངས་ཧ་ར་ནི་འདུ་ཞེས་པས། འོད་ཟེར་ཚུར་འདུས་
བདག་རྒྱུད་ཀྱི་སྒྲིབ་པ་སྦྱོང་